**Maróc Helyi Választási Bizottság**

8888 Maróc Rákóczi u. 4.

tel: 93/348-003 fax: 93/548-000

e-mail: hivatal@bazakerettye.hu

 **Maróc Helyi Választási Bizottság**

**14/2014.(X.12.) sz. határozata**

**Egyéni listás önkormányzati választás eredményének megállapításáról**

A Maróc Helyi Választási Bizottság a választási eljárásról szóló 2013. évi XXXVI. törvény (továbbiakban: Ve.) 307/N §(1) bekezdésében megállapított hatáskörében eljárva megállapítja, hogy Maróc községben a 2014. október 12-én megtartott helyi önkormányzati képviselők és polgármesterek választásán **a megválasztott képviselők:**

**Árvai Ernő Andrásné**

**Mendl Simon**

A Helyi Választási Bizottság elrendeli a határozat közzétételét Maróc Önkormányzat hirdetőtábláján.

A határozat ellen a Zala Megyei Területi Választási Bizottsághoz (8900 Zalaegerszeg Kosztolányi u. 10.) címzett, de Maróc Helyi Választási Bizottságnál (8888 Maróc Rákóczi u. 4.) előterjesztett fellebbezéssel lehet élni.

A fellebbezést személyesen, levélben, telefaxon vagy elektronikus levélben lehet benyújtani úgy, hogy az legkésőbb a megtámadott határozat meghozatalától számított harmadik napon 16.00 óráig megérkezzen a határozatot hozó választási bizottsághoz.

A fellebbezésnek tartalmaznia kell a jogszabálysértésre hivatkozást, a kérelem benyújtójának nevét, lakcímét és postai értesítési címét, a kérelem benyújtójának személyi azonosítóját, vagy jelölő szervezet vagy más szervezet esetében a bírósági nyilvántartásba- vételi számát.

A fellebbezés tartalmazhatja benyújtójának telefaxszámát vagy elektronikus levélcímét.

**Indokolás**

A választási eljárásról szóló 2013. évi XXXVI. törvény (továbbiakban Ve.) 307/N § (1) bekezdésének értelmében a helyi választási bizottság összesíti az egyéni listás választás szavazóköri eredményeit és megállapítja a választás eredményét.

Az egyéni listán képviselők azok a jelöltek lesznek, aki a megválasztható képviselők száma (2 ) szerint a legtöbb érvényes szavazatot kapták.

A Helyi Választási Bizottság a szavazóköri jegyzőkönyv alapján megállapította, hogy a választás eredményes. A megválasztott képviselők nevét és az induló jelöltekre leadott szavazatokat a szavazóköri jegyzőkönyv tartalmazza, mely a Helyi Választási Irodában (8887 Bázakerettye Fő út 4.) 2014. október 15. napjáig munkaidőben megtekinthető.

Helyi Választási Bizottság ezen határozatát a Ve. 307/N § (1) bekezdésében kapott felhatalmazás, valamint a helyi önkormányzati képviselők és polgármesterek választásáról szóló 2010. évi L. törvény 13. § (1) bekezdése alapján hozta meg.

Jelen határozat ellen a fellebbezés lehetőségét a Ve. 221.§(1) bekezdése biztosítja. A fellebbezés benyújtásának szabályairól a Ve.223-226-§-a rendelkezik.

Maróc, 2014. október 12.

 HVB elnöke